Huvitatud isik		

 	25.11.2024 nr 6.-1/251 - 2	

	

	
Detailplaneeringu tingimuste täpsustamine Sinirebase tn 9 kinnistul		

Nõmme Linnaosa Valitsus avalikustab Sinirebase tn 9 kinnistule kavandatava büroo- ja tootmishoone püstitamiseks detailplaneeringut täpsustavate projekteerimistingimuste eelnõu koos illustreeriva materjaliga.
Sinirebase tn 9 kinnistu asub alal, mille ehitusõigus on määratud Tallinna Linnavolikogu  15.01.2014 korraldusega nr 32-k „Raku kvartali osa ja Raku kvartali II osa“ kehtestatud detailplaneering. 
Eesmärk on muuta detailplaneeringus ette nähtud hooneosa maksimaalset lubatud kõrgust 10% võrra, et tagada hoonele ühtsem, esinduslikum vorm ning luua juurde büroopinda. Samuti soovitakse täpsustada kinnistu sihtotstarvete osakaalu, määrates sihtotstarbeks 30% ärimaa ja  70% tootmismaa.  Projekteerimistingimuste taotlemise eesmärgiks on detailplaneeringu tingimuste kaasajastamine ja selle tingimuste täpsustamine, säilitades detailplaneeringu põhilahenduse, s.t taotlus ei sisalda ettepanekut detailplaneeringu olemuslikuks muutmiseks.	
Projekteerimistingimuste taotluse ja selle lisamaterjalide avalik väljapanek toimub 12. detsembrist kuni 27. detsembrini 2024 Nõmme Linnaosa Valitsuse ruumides, Valdeku tn 13, I korruse fuajees, küsida infoletist.
Projekteerimistingimuste taotlusega nr 2411002/06481 ning Tallinna Linnaplaneerimise Ameti koostatud projekteerimistingimuste eelnõuga on võimalik tutvuda Tallinna projekteerimistingimuste ja ehitusprojektide registris veebiaadressil: 
https://ehitus.tallinn.ee/tpr/Start.aspx?PageName=Menetlus&MLiik=PT&MID=172119 
(dokumentide nägemiseks peab ID-kaardiga sisse logima).
1.	Huvitatud isikul ja isikul, kelle õigusi võib avatud menetluse korras antav õigusakt puudutada, on õigus esitada menetlust läbiviivale haldusorganile eelnõu või taotluse kohta ettepanekuid ja vastuväiteid. Ettepanekute ja vastuväidete esitamise tähtajaks on avaliku väljapaneku lõppemise kuupäev.
2.	Juhul, kui eelnevas punktis nimetatud tähtaja jooksul ettepanekuid või vastuväiteid ei esitata, soovib haldusorgan asja arutada ilma avalikku istungit läbi viimata.
Menetlusosaline loetakse asja arutamisest avalikul istungil loobunuks, kui haldusorgan on väljapaneku alguses või menetlusest teatamisel teinud ettepaneku asja arutamiseks ilma avalikku istungit läbi viimata ja menetlusosaline ei ole ettepanekute ja vastuväidete esitamise tähtajaks esitanud selle suhtes vastuväiteid (alus haldusmenetluse seaduse § 50 lõige 3). 
Info tel 645 7300. Ettepanekud ja vastuväited palume esitada e-posti aadressil: nomme@tallinnlv.ee.

	
Lugupidamisega	

	
	
(allkirjastatud digitaalselt)	
Karmo Kuri	
Linnaosa vanem

	
	
Lisa:	Projekteerimistingimuste eelnõu, illustreeriv materjal	

Koopia:	Tallinna Linnaplaneerimise Amet	

Alice Laanemägi
6457300 alice.laanemagi@tallinnlv.ee